Subject: RE: Küsimus loa taotlemise vajaduse kohta LÕVU 2026 uuringu läbiviimisel
From: Anu Suviste - AKI <[email-masked]>
To: Annette Schultz <[email-masked]>
Date: Wed, 1 Jul 2026 11:58:16 +0000

Tere!

Soovisite Andmekaitse Inspektsiooni (AKI) hinnangut uuringu kooskõlastamise vajaduse kohta. Väljaspool järelevalvemenetlust ei saa AKI anda siduvat hinnangut konkreetsele olukorrale, kuid saame selgitada, millisest õiguslikust raamistikust lähtuda.

Esmalt tuleb vastata küsimusele, millisel õiguslikul alusel toimub isikuandmete töötlemine. Juhul, kui uuringus isikuandmete töötlemise õiguslikuks aluseks on isikuandmete kaitse seaduse (IKS) § 6, siis näeb see säte ette Andmekaitse Inspektsiooniga kooskõlastamise nõude kahel juhul:

  1.
eriliiki isikuandmetel põhinevates uuringutes valdkondliku eetikakomitee puudumisel (IKS § 6 lg 4);
  2.
täidesaatva riigivõimu poliitika kujundamise eesmärgil tehtavates uuringutes (IKS § 6 lg 5).

IKS § 6 on aluseks isikuandmete töötlemisel (I) ilma andmesubjekti nõusolekuta (II) teadus- või ajaloouuringu või riikliku statistika vajadusteks, kui (III) on täidetud samas §-s sätestatud nõuded.

Eelloetletud eeldustele vastav uuring tuleb näiteks IKS § 6 lg 5 alusel AKI-ga kooskõlastada juhul, kui tegemist on (i) täidesaatva riigivõimu (ehk valitusasutuse) (ii) poliitika kujundamise eesmärgil tehtava (iii) analüüsi või uuringuga, selleks töödeldakse (iv) teise andmekogu andmeid ja poliitika kujundamiseks tehtava uuringu (v) eesmärgid ja isikuandmete töötlemise ulatus ei tulene õigusaktist.

AKI kooskõlastus on teatud uuringute puhul täiendav kaitsemeede, mitte alus andmetöötluseks. Uuringus isikuandmete töötlemisel kehtivad kõik isikuandmete kaitse üldmäärusest (IKÜM) tulenevad nõuded, mille täitmise peavad isikuandmete vastutav (ja ka volitatud) töötleja igal juhul tagama. Muudel juhtudel ei ole AKI eelkontrolli ette nähtud, kuid inspektsioonil on alati õigus teha järelevalvet.

Kokkuvõttes sõltub AKI-ga kooskõlastamise vajadus sellest, millisel õiguslikul alusel toimub isikuandmete töötlemine ning kas vastava aluse puhul on kehtestatud AKI eelkontrolli nõue.

Loodan, et selgitustest on abi.

Heade soovidega

Anu Suviste
jurist
[email-masked]
6274140

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn<https://www.linkedin.com/company/estonian-data-protection-inspectorate/> | YouTube<https://www.youtube.com/@andmekaitse>
<https://www.aki.ee/>

From: Annette Schultz <[email-masked]>
Sent: Tuesday, June 16, 2026 4:35 PM
To: info - AKI <[email-masked]>
Subject: Küsimus loa taotlemise vajaduse kohta LÕVU 2026 uuringu läbiviimisel

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördun Teie poole seoses Sotsiaalministeeriumi tellimusel läbiviidava uuringuga „Lapse õiguste ja vanemluse uuring 2026“ ning soovime täpsustada, kas kirjeldatud uuringu puhul on vajalik Andmekaitse Inspektsioonilt loa taotlemine.

Uuringu eesmärk on kaardistada laste ja täiskasvanute teadmisi, hoiakuid ja kogemusi seoses lapse õiguste, vanemluse, lapse osaluse, turvatunde, heaolu ning peresuhetega. Uuringus on kavandatud läbi viia laste ja täiskasvanute küsitlused ning kvalitatiivsed fookusgrupid.

Laste küsitlus toimub koolide kaudu ning täiskasvanute küsitlus Norstati paneeli kaudu. Lisaks on kavandatud 1–2 fookusgruppi erivajadusega lastega, laste vanematega ning tugispetsialistidega. Fookusgruppidesse ja küsitlusse kaasatavad erivajadusega lapsed leitakse koostöös EPIKuga ja/või avalikult kättesaadava info põhjal koolide kaudu, kus toimub erivajadusega laste õpe. Fookusgruppides osalemine toimub vabatahtlikkuse alusel ning osalejatele ja vajadusel nende vanematele või eestkostjatele antakse enne osalemist teave uuringu eesmärgi, osalemise tingimuste, andmete kasutamise ja osalemisest loobumise võimaluse kohta.

Meie senise metoodilise lähenemise kohaselt ei kasutata valimi moodustamiseks ega vastajatega ühenduse võtmiseks isiku teadmata registriandmeid. Samuti ei ole kavandatud EHISe või teiste registriandmete sidumist küsitlusandmetega. Küsitlus- ja fookusgruppide andmeid analüüsitakse üldistatult ning uuringu tulemusi ei esitata üksikisikut tuvastaval kujul.

Uuringus käsitletakse ka tundlikuma sisuga teemasid, näiteks lapse turvatunne, võimalik kokkupuude füüsilise või vaimse vägivallaga, abi otsimine, vaimne heaolu ning lapse või lapsevanema hinnang lapse võimalikule pikaajalisele terviseprobleemile, puudele, erivajadusele või muule toetusvajadusele. Erivajaduse puhul ei küsita lapselt diagnoosi ega ametlikku registritunnust, vaid kasutatakse subjektiivset ja lapsele arusaadavat enesemääratluslikku küsimust.

Palume Teie hinnangut, kas sellise uuringukorralduse puhul on vajalik AKI loa taotlemine või piisab sellest, kui uuringus tagatakse nõuetekohane teavitamine, vabatahtlik osalemine, andmete minimeerimine, anonüümsus/pseudonüümsus ning üldistatud kujul tulemuste esitamine.

Heade soovidega

Annette Schultz

+372 58 143 112

Project Manager/Team Lead

Valukoja 8/2, Tallinn, Estonia

civitta.com<https://civitta.com/>

[Saatja on pildi eemaldanud.]

In short, meant just for you. Don’t send around.
The information contained in this email (including attachments) is intended only for the party to whom it is addressed. It may contain confidential information. If you are not the intended addressee, you may not copy or otherwise use, and disclose this information to any other party. If you have received this transmission in error, please notify the sender by e-mail and delete all copies of the material immediately.